***Панорама „Плевенска епопея 1877 г.“***

**Местоположение**

Панорамата „Плевенска епопея 1877 г.“ е художествен музей в Плевен, построен в чест на 100-годишнината от Освобождението на Плевен от османско владичество.

Изградена е в района на Скобелевия парк, непосредствено до редута „Кованлък”, където по време на 3-та атака от обсадата на Плевен се водят едни от най-тежките сражения. Автори на проекта са архитектите Иво Петров и Пламена Цачева, заедно с проектантски екип от 14 души.

**Любопитно**

В първите 3 години след нейното откриване панорамата е посетена от 2,5 милиона души. Тя е сред почти 200-те паметници, построени от плевенчани в памет на загиналите руснаци, румънци и българи. Включена е в Стоте национални туристически обекта.

Панорамата е уникален за европейския югоизток паметник, който сполучливо осъществява синхрон между реалното събитие, случило се някога и неговото художествено пресъздаване. Оживяват бойни сцени, а навън е същият ландшафт - земята, приютила в братски могили костите на загиналите.

Когато човек посети този оригинален музей, разбира, защо в хода на войната Плевен придобива толкова голямо военно, политическо и стратегическо значение. По своята продължителност, по броя на участващите войски и по дадените жертви, сраженията при Плевен са най-мащабните събития в Освободителната война, изиграли решаваща роля за нейния победоносен изход. Почти неизвестното дотогава градче привлича вниманието на световната общественост.

**Експозиция**

Архитектурното тяло на Панорамата е направено да изглежда повдигнато върху 4 щика, които олицетворяват силата на оръжието, донесло свободата. Щиковете носят 4 хоризонтално разположени пръстена, 3 от които символизират 3-те атаки срещу Плевен, а 4-тият пръстен е декоративно-пластичен фриз символизиращ обсадата на Плевен.

Музейната експозиция е разделена в четири разделения – уводна, панорамна, диорамна и заключителна зали. Грандиозни платна на 13-те руски и български художници въвеждат посетителите в годините на Руско-турската война с моменти от българската история по това време – “Османското иго”, “Априлското въстание”, “Манифестацията в Санкт-Петербург в подкрепа на българския народ”, “Руската армия преминава Дунав”, “Защитата на Самарското знаме”, “Боят на връх Шипка”.

Диорамната зала пресъздава последната битка за Плевен на 10 декември 1877 г. в долината на р. Вит. След тримесечна обсада, откъснати от всякакви връзки с външния свят и останали без снабдяване, турският главнокомандващ решава да направи последен опит да разцепи обсадата, водейки до нови кръвопролития. Той преминава река Вит и влиза в пряк сблъсък с очакващите ги руснаци, които, обаче, са непреклонни, разгромяват османците и слагат край на Плевенската епопея.

Заключителната експозиция е свързана с капитулацията на Осман паша и зимното преминаване на руската армия през Балкана. След като настъпниците са преодолели най-голямото предизвикателство, без да чакат се отправят към Шипка, където по-рано се разиграва друг преломен момент във войната. Защитения проход дава път на руснаците да направят считания за невъзможен зимен постъп през Балкана. След успешното преминаване в южна България е превзето Шейново и тези събития карат турското правителство да поиска мир. Така на 3 март в Сан Стефано е подписан мирен договор, по силата на който България отново се превръща в свободна държава.

Всякакви материали, свързани с показаните в четирите зали събития, са изложени редом до картините. Богат документален и снимков материал свързан с освободителните действия е изложен в музея. Артилерийски оръдия, военни униформи и лични оръжия са само част от снаряжението, което е представено пред посетителите.

Туристите могат да се изкачат по асансьори на 2 зрителни площадки на покрива на музея, откъдето могат да наблюдават историческите места: „Мъртвата долина“, редутите „Кованлък“ и „Исса ага“, Костницата в „Скобелевия парк“, Радишевските и Гривишките възвишения.

Линк за видео: https://youtu.be/mvPnHSdsDhE?si=kkFcyhn5CdzASIoI