***"Божиите Очи" - Пещера Проходна***

Божиите очи се намират в една от най-известните и лесно достъпни пещери в България - Проходна. Пещерата се намира на 2 км от с. Карлуково. Геоложкият феномен се намира на 250 метра надморска височина. Лесно достъпен е и е с най-дългия пещерен тунел в България - дълъг 365 метра.

**Образуване**

Карстът се образува, когато разтворимите скали (включително доломит, гипс и варовик), които образуват основата, се разтварят от слаби киселини, естествено присъстващи в дъждовните и подпочвените води. В Проходна, разтварянето на скалите е станало по такъв начин, че на тавана на централната камера на пещерата са се образували две дупки. Тези дупки, които са с форма на бадем и симетрични.

Грандиозният скален мост, чиято посока е ориентирана от изток към запад, се е образувал в края на кредния период преди 66 - 68 млн. години. В миналото водите на река Искър са запълвали пещерата. Сега нивото на реката е под нивото на пещерата.Пещерата има 2 входа – голям и малък. От малкия вход с височина около 35 м тръгва пътечка, която преминава през цялата пещера и излиза през големия вход (най-големия пещерен свод в България – 45 м).

Пещера Проходна е естествено осветена от огромните входове и от естествените отвори в тавана - “окна”. Именно "окната" правят феноменът "Божиите очи", образувани в резултат на ерозия. Когато погледнем към тях, имаме чувството, че Бог ни гледа. Разположени едно до друго, с еднаква бадемовидна форма, окната удивително приличат на огромни очи, които сякаш се взират в посетителите.

В миналото водите на река Искър са запълвали пещерата. Сега нивото на реката е под пода на пещерата. В следствие на активните карстови процеси, характрерни за този период, сеизмичната активност и речната дейност, пещерният карстов коридор е бил прекъснат и тази част остава отделена.

Със своите 262 метра дължина, пещерата се счита за най-дългия пещерен тунел в България. Проходна е и една от малкото пещери в България, в които се практикуват бънджи скокове.

**Интересни факти**

* В пещерата са снимани няколко български и чуждестранни игрални филма, сред които "Време разделно", "Борис I", френската мащабна продукция Vercingetorix: La Legende du druide roi, американският The Way Back, съветско-българският филм "По следите на капитан Грант", телевизионният сериал "Шменти Капели: Легендата", клипът към песента на Миро "Върха на планината" и др.
* Пещерата се превръща в емблема на българската природа, като нейният „поглед“ е все по-често срещан в рекламни видеоклипове и материали.
* По време на геоложка студентска експедиция „Искърски пролом 2008“ пещерата е оценена като геотоп с национална значимост, съгласно критериите на Регистъра и кадастъра на геоложките феномени в България.
* Според археолозите в дълбока древност пещерата е била важен окултен обект за местните жители, където са се извършвали различни ритуали. На 21 март, когато е пролетното равноденствие, се е извършвал ритуал за плодородие. В този ден през вътрешността на пещерата преминава слънчев лъч, който я огрява под специфичен ъгъл.
* По време на бомбардировките през Втората световна война местните жители се укривали в пещерата.
* Проходна е една от малкото пещери, в които се практикуват пещерни бънджи скокове.

Линк към видео: https://youtu.be/lhqNDTwdthA?si=G2edSRmAGQDuBUwI